Ebyobulimi mu Uganda: Embeera y’ettaka lya Uganda n'embeera y'obudde ey'ekitundu biwadde omuwendo eri enkulaakulana y’ebyobulimi mu ggwanga. Ebifo bya Uganda ebiwerako bibadde bifuna enkuba mpitirivu. Mu myaka egimu, ebitundu ebimu eby'omu Bukiikaddyo bw’obuvanjuba n'obukiikaddyo bw’obugwanjuba bibadde bifuna enkuba esukka mu mmirimita kikumi ataano buli mwezi. Mu Bukiikakkono, waliyo ebiseera olumu eby’ekyeya mu mwezi Gwekkuminebiri ne Janwali. Ebbugumu lyayo oluusi likyuka ne lirinnya oba n'okukka ne lituuka ku ddiguli abiri serusiyasi. Embeera zino zisobozesezza enkola y'okukozesa ettaka obutasalako mu Bukiikaddyo n’okulima ebirime ebikungulwa mu bbanga eryomwaka mu Bukiikakkono bwa Uganda. Ekitundu ekisinga obukalu mu Bukiikakkono bw’obuvanjuba kiwagidde enkola y'obulunzi bw’ebisolo by’awaka, ng’erimu okutambuza ebisolo okuva mu kifo ekimu okudda mu kirala. Newankubadde okweyongera kw'omuwendo gw'abantu kuleesewo obunkenke ku ttaka mu bifo ebimu, tewabaddeewo nnyo bbula lya ttaka, era kimu kyakusatu ku ttaka okulimibwa libaddewo. Okuva mu lukumi mu lwenda ataano okutuuka ku meefuga mu lukumi mu lwenda nkaaga mu ebiri, Gavumenti ya Bungereza yaleetawo enkola ey'ebibiina by'obweggassi eri abalimi abaali balima emmere ya waka okwenyigira mu kutunda ebirime: emmwanyi enkalu, ppamba, taaba, ne kasooli. David Gordon Hines eyakolanga kaminsona w'ebibiina by'obweggassi okuva mu lukumi mu lwenda ataano mu mwenda okutuuka ku meefuga mu lukumi mu lwenda nkaaga mu ebiri n'oluvannyuma ng'omukozi wa Gavumenti okutuusa mu lukumi mu lwenda nkaaga mu etaano yakulaakulanya ekisinde kino ng'akuutira abalimi era abamu ku balimi abawera emitwalo ataano beegatta ku bibiina by'obweggassi. Ye, nga omubalirizi w'ebitabo ssaako ne tiimu y'abakungu abiri Abangereza ab’ekibiina ky'obweggassi ku Disitulikiti ne Bannayuganda abamu bina baabaga ssemateeka n'enkola ey'okubalirira eri buli kibiina ky’obweggassi. Baddukanya emisomo gy'obweggassi mu masomero mu Kampala, baatuuza abamyuka, baatandikawo bbanka y'obweggassi era ne batandikawo n'obutale naddala mu bifo abantu gye batalina bukugu na bumanyirivu mu bubalirizi bw'ebitabo. Buli kibiina ky'alina bammemba abalimi abaali wakati w’ekikumi n’ekikumi mu ataano abaalonda obukiiko bwabwe. Mu buli Disitulikiti, waaliyo ekibiina ky'obweggassi "ekyawamu" ekyazimba amaterekero oluvannyuma nga bakozesa ssente za Gavumenti. Mu makolero ago mwalimu: agafulumya ppamba, agakaza taaba n'ebyuma ebisa kasooli. Abalimi abawerako beenyigira mu kulima ebimuli ng'engeri y'okufuna amagoba mu bibiina byabwe ebyobwegassi ng'abasuubuzi b’omu Asia bwe baali bakola. Enguudo, enkulaakulana n'ebyobukuumi byakyusibwa mu kaseera k'obukulembeze bw'amatwale n'okusinga bwe kyali mu myaka gya lukumi mu lwenda, ekyasobozesa okutunda n'okutambuza ebyamaguzi by'abalimi. Okuyita mu myaka gya lukumi mu lwenda nsanvu, obutabanguko obwava ku byobufuzi, enzirukanya y’emirimu embi, ebbula ly'ebikozesebwa kyamalirawo ddala ensimbi ezaali ziva mu birime. Emiwendo gy’ebintu ebyali bifulumizibwa gyakendeera mu lukumi mu lwenda kinaana n'okusingira ddala mu lukumi mu lwenda nkaaga. Enkulaakulana mu tekinologiya yalwawo olw'okuddirira mu by'ensimbi. Omutindo gw'ebyobulimi ebyali bifulumizibwa gwali gwa wansi olw'enkola ezaali zikozesebwa ezitaali za mutindo ku faamu entono n’ennene ssaako n’omuwendo gw’ensimbi omutono ogutasobola kugula tekinologiya wa mutindo. Ebintu ebirala ebyali bisoomooza abalimi mwalimu enguudo ezaali mu mbeera embi, enkola y'obutale eyali eyonooneddwa n’emiwendo gy'ebintu okupaaluusibwa. Ensonga zino zaaviirako emiwendo gy'ebintu ebifulumizibwa okukendeera ssaako n'emmere efulumizibwa mu myaka gya lukumi mu lwenda kinaana. Okuddirira mu by'obulimi, kwaviirako ebisoomooza ebinene naddala okukwasaganya emisolo gy'okutunda eby'amaguzi e Bulaaya n'okuliisa emiwendo gy'abantu egyali gyeyongedde. Newankubadde ebisoomooza bino byaliwo, ebyobulimi byawamba akatale k'ebyensimbi. Mu lukumi mu lwenda kinaana, ebyobulimi mu by’enfuna, eby’ensimbi n’ebitali bya nsimbi byawaayo ebitundu bibiri bya kusatu ku Gross Domesti Product, ebitundu kyenda mu bitaano ku buli kikumi byava ku misolo gy'okutunda e Bulaaya, n’ebitundu ana ku buli kikumi emisolo gya Gavumenti. Emmere ya Uganda enkulu ebadde matooke, muwogo, lumonde, obulo, omuwemba, kasooli, ebijanjaalo, n’ebinyeebwa. Ebimera ebikulu ebisimbibwa nga bya kutunda mwalimu emmwanyi, ppamba, amajaani, kooko, vanira ne taaba, newankubadde mu lukumi mu lwenda kinaana abalimi abawerako baatunda emmere yaabwe okusobola okufuna ensimbi ez'okweyambisa. Enfulumya ya ppamba, amajaani, ne taaba yagwa mu myaka gya lukumi mu lwenda nsanvu ne lukumi mu lwenda kinaana. Mu myaka gya lukumi mu lwenda kinaana, Gavumenti yagezaako okukubiriza abantu okugaziya ebyobulimi eby'okutunda. Kino yakikola ng’eraba nti kijja kuleetawo okweyongera mu bitundibwa e Bulaaya. Bbanka y’ebyenkulaakulana mu Uganda n'ebitongole ebirala baawola abalimi ensimbi, newankubadde abalimi abamu baafuna ssente butereevu okuva mu Gavumenti nga bayita mu bibiina by'abalimi eby'obweggassi. Ku balimi abalima akatono, enkola y'okwewola ensimbi entono yali nkola esobozesa abalimi okulwawo okusasulira ensigo n'ebirala ebikozesebwa mu kulima ebyali bibaweebwa ebibiina by'obweggassi. Ebibiina by'obweggassi era bye byakolanga ku nsonga z’obutale, kyokka ng’obukiiko obwakolanga ku nsonga z’obutale ne kkampuni z'obwannannyini emirundi egimu bwakwatagananga n'abalimi butereevu. Ebibiina bino ebyobweggassi byali bikola bulungi mu biseera by'abafuzi b'amatwale naye oluvannyuma abalimi beemulugunya nti ebibiina byobweggassi byali tebisasulira bifulumizibwa okutuusa lwe bimala okutundibwa. Emiwendo gy'ebintu okusalibwa Gavumenti kwakeereya ensasula y'abalimi era nga kino kyasindiikiriza abalimi okutunda ebimera byabwe mu bubba mu mawanga ag’oku muliraano ate ku miwendo egya waggulu. Mu biseera bya lukumi mu lwenda kinaana, Gavumenti yalinnyisa emiwendo gy’ebimera ebitundibwa e Bulaaya okusobola okuzzaamu abalimi amaanyi okukolagana n’abakozi ba Gavumenti. Wabula, enkola eno yalemererwa okukomya omuze gw'okubikukusa ogwali gumaze okubuna wonna. Emmwanyi kye kimera mu Uganda ekisinga omugaso okuva mu lukumi mu lwenda kinaana.